b'\n_START_ARTICLE_\nZhou Gongdan\n_START_PARAGRAPH_\nZhou Gongdan (kinesisk: \xe5\x91\xa8\xe5\x85\xac\xe6\x97\xa6), pinyin: Zh\xc5\x8du G\xc5\x8dngd\xc3\xa0n, hertug D\xc3\xa0n av Zh\xc5\x8du, ofte kjent som hertugen av Zh\xc5\x8du, hvis navn var J\xc4\xab D\xc3\xa0n (\xe5\xa7\xac\xe6\x97\xa6), med posthumt navn Zh\xc5\x8du W\xc3\xa9ng\xc5\x8dng (\xe5\x91\xa8\xe6\x96\x87\xe5\x85\xac; hertug W\xc3\xa9n av Zh\xc5\x8du) var broren til det kinesiske Zhou-dynastiets (1046\xe2\x80\x93256 BC) grunnlegger kong Wu av Zhou, og han spilte en viktig rolle i \xc3\xa5 konsolidere dette dynastiet som regent for den andre kongen, og han fors\xc3\xb8kte aldri selv \xc3\xa5 tilrane seg makta. Fordi hans len var basert rundt Zh\xc5\x8du-hovedstaden Chengzhou ble han kjent som hertugen av Zh\xc5\x8du (\xe5\x91\xa8\xe5\x85\xac)._NEWLINE_If\xc3\xb8lge den kinesiske legenden skrev han kommentarer til de sekstifire heksagrammene og fullf\xc3\xb8rte det klassiske verket Yijing, etablerte Zhouritene og skapte yayue, en form for klassisk kinesisk musikk.\n_START_SECTION_\nRegent for kong Ch\xc3\xa9ng\n_START_PARAGRAPH_\nTre \xc3\xa5r etter at han hadde beseiret Shang-dynastiet i slaget ved Muye i ca. 1046 f.Kr. d\xc3\xb8de kong Wu i ca- 1043, og slik Zh\xc5\x8du-tradisjonen var ble han etterfulgt av sin s\xc3\xb8nn, som ble kong Cheng av Zhou. Ch\xc3\xa9ng var da for ung og uerfaren til \xc3\xa5 kunne herske over det nyopprettede riket, ble han hjulpet av hertugen av Zh\xc5\x8du, som tjente som hans regent i sju \xc3\xa5r, fram til Ch\xc3\xa9ng var gammel nok til selv \xc3\xa5 styre. Zh\xc5\x8du G\xc5\x8dng utkjempet en krig mot sine to br\xc3\xb8dre, som sammen med de f\xc3\xb8ydale herskerne og restene av Shang planla \xc3\xa5 motsette seg Zh\xc5\x8du. Etter fem \xc3\xa5r hadde han klart \xc3\xa5 nedkjempe hele oppr\xc3\xb8ret, som hadde funnet sted i rikets \xc3\xb8stre regioner, og han fikk henrettet den ene broren og bannlyst den andre. Etter \xc3\xa5 ha nedkjempet oppr\xc3\xb8ret fortsatte Zh\xc5\x8du-h\xc3\xa6rene \xc3\xa5 erobre flere omr\xc3\xa5der i \xc3\xb8st._NEWLINE_Enkelte har satt sp\xc3\xb8rsm\xc3\xa5l rundt Zh\xc5\x8du G\xc5\x8dngs handlinger, og har hevdet at kong Ch\xc3\xa9ng var gammel nok til \xc3\xa5 styre og at de "oppr\xc3\xb8rske" br\xc3\xb8drene kan ha hatt en st\xc3\xb8rre rett til regentskapet enn ham. Uansett befant han seg n\xc3\xa6r hovedstaden da kong Wu d\xc3\xb8de, mens hans br\xc3\xb8dre var lengre unna._NEWLINE_For \xc3\xa5 avvise Shang-kongenes krav om deres rett til \xc3\xa5 styre p\xc3\xa5 grunn av at de nedstammet fra guden Shangdi formulerte Zh\xc5\x8du G\xc5\x8dng doktrinen om Himmelens mandat. If\xc3\xb8lge denne doktrinen hadde Shang grovt forn\xc3\xa6rmet Himmelen, og derfor hadde Himmelen beordret den n\xc3\xb8lende Zh\xc5\x8du-familien til \xc3\xa5 erstatte dem for \xc3\xa5 gjenopprette ordenen. Han skal ogs\xc3\xa5 ha opprettet fengjian-f\xc3\xb8ydalsystemet, en politisk ideologi hvor rangerte regionale guvern\xc3\xb8rer opprettholdt kontrollen for det ekspanderende dynastiet.'